CELEX: 62010CN0243
Language: hu
Date: 2010-05-18 00:00:00
Title: C-243/10. sz. ügy: 2010. május 18-án benyújtott kereset — Európai Bizottság kontra Olasz Köztársaság

31.7.2010   
            
            
               HU
            
            
               Az Európai Unió Hivatalos Lapja
            
            
               C 209/24
            
         2010. május 18-án benyújtott kereset — Európai Bizottság kontra Olasz Köztársaság
   (C-243/10. sz. ügy)
   ()
   2010/C 209/34
   Az eljárás nyelve: olasz
   
      Felek
   
   
      Felperes: Európai Közösségek Bizottsága (képviselők: D. Grespan és B. Stromsky meghatalmazottak)
   
      Alperes: Olasz Köztársaság
   
      Kereseti kérelmek
   
   
               —
            
            
               A Bíróság állapítsa meg, hogy az Olasz Köztársaság — mivel az előírt határidőn belül nem hozta meg mindazokat az intézkedéseket, amelyek szükségesek ahhoz, hogy a C 1/04 (korábbi NN 158/03 és CP 15/2003) sz., „1998. évi 9. sz. regionális törvénnyel kapcsolatos N 272/98 sz. támogatás jogellenes felhasználása” támogatási programról szóló, 2008. július 2-i bizottsági határozattal [az értesítés a C(2008) 2997. számú dokumentummal történt] (közzétéve: HL L 302., 2008. november 13., 9. o). jogellenesnek és a belső piaccal összeegyeztethetetlennek nyilvánított állami támogatást megszüntesse — nem teljesítette az említett határozat 2., 3. és 4. cikkéből, valamint az EUMSZ-Szerződésből eredő kötelezettségeit;
            
         
               —
            
            
               az Olasz Köztársaságot kötelezze a költségek viselésére.
            
         
      Jogalapok és fontosabb érvek
   
   
               1.
            
            
               A 2008/854 határozat összeegyeztethetetlennek nyilvánítja Szardínia régió 2000. július 27-i 33/9. sz. közigazgatási határozata (deliberazione) és az 1998. március 11-i 9. sz. regionális törvény 2. cikkének együttes alkalmazásából eredő támogatási programot, amennyiben az ösztönző hatás nélküli támogatások nyújtását engedélyezi. Következésképpen a határozat elrendeli az említett program alapján nyújtott támogatások visszatéríttetését (lásd a 2-4. cikket).
            
         
               2.
            
            
               A 2008/854 határozatról szóló értesítést követően az olasz hatóságok és a Bizottság között folyt terjedelmes levelezés azt mutatja, hogy az említett határozat elfogadása után majdnem két évvel az olasz hatóságok még nem téríttették vissza a program alapján nyújtott jogellenes és összeegyeztethetetlen támogatásokat, sem a kamatokat. Nyilvánvaló tehát, hogy az alkalmazott nemzeti eljárások nem tették lehetővé az „azonnali és tényleges” visszatéríttetést; következésképpen Olaszország nem tett eleget a 2008/854 határozat 2. és 3. cikkéből eredő kötelezettségeinek.
            
         
               3.
            
            
               Bizonyos továbbá, hogy az olasz hatóságok a 2008/854 határozat 4. cikkének (1) bekezdésében előírt határidőn belül nem adták meg a kért információkat. Meg kell tehát állapítani, hogy Olaszország nem tett eleget a határozat 4. cikkének.